Vroulike toesighouer by skool verkrag glo leerling (13) | Netwerk24
Deur Mike Van Rooyen 21 November 2019 16:40
Landdros Ryan Ishmail het die 28-jarige vroulike toesighouer Donderdag op borgtog van R500 vrygelaat. Sy moet weer in Januarie in die hof verskyn.
Ismail het gelas dat sy nie die klaer of staatsgetuies mag kontak nie.
Johan de Vries het namens die staat aangevoer die leerling en ander leerlinge in graad sewe het verlede Vrydagmiddag ná skool saam met die vrou na ’n park gegaan. Daar is glo drank gebruik.
Na verneem word, is sy en die seun later na ’n woonstel waar hulle glo seks gehad het. Sy is van statutêre verkragting aangekla.
Die skool het die vrou intussen geskors, het De Vries gesê.
Die goed versorgde vrou met lang rooi naels en geklee in ’n blou denimbroek, ’n swart bostuk, ’n jas en sandale het in voetboeie in die hof verskyn.
Tsepiso Malebanye van Blair-prokureurs het vir haar opgetree.
Meer oor: Laerskool Brandwag | Johan De Vries | Landdros Ryan Ishmail | Bloemfontein | Verkrag